Sake zaben Gwamna: Hukumar INEC na karfafa ta’addanci - Tsohon kwamishinan Kano ▷ Legit.ng
Sake zaben Gwamna: Hukumar INEC na karfafa ta’addanci - Tsohon kwamishinan Kano
9 months ago 49 views by Aisha Musa
- Kwamishinan fili na jihar Kano a lokacin gwamnatin Kwankwaso, Alhaji Yusuf Bello Danbatta ya zargi hukumar zabe da karfafa ta'addanci da sunan damokradiyya
- Danbatta ya bayyana hakan yayinda yake bayyana ra’ayinsa akan sakamakon zaben da aka sake a jihar Kano
- Sai dai kwamishinan zabe na jihar, Riskuwa Arabu Shehu, ya karyata zargin, inda yake cewa ba a kafa hukumar INEC don tashin hankali ba
Rahotanni sun kawo cewa an bayyana hukumar zabe mai zaman kanta (INEC), a matsayin cibiya dake karfafa ta’addanci da sunan damokardiyya.
Wani tsohon kwamishinan fili a karkashin gwamnatin Sanata Rabi’u Musa Kwankwaso, Alhaji Yusuf Bello Danbatta, ya bayyana hakan a wani jawabin da yayi a ranar Lahadi, 14 ga watan Maris yayinda yake bayyana ra’ayinsa akan sakamakon zaben da aka sake a jihar Kano.
Dambatta, wanda ya bayyan ra’ayinsa a cibiyar hada sakamakon zabe, yayi zargin cewa ba a gudanar da zabe ba a Gama da wassu wuraren da aka shirya gudanar da zaben.
Yayinda yake mayar da martani akan zargin, kwamishinan zabe na jihar, Riskuwa Arabu Shehu, ya karyata zargin, inda yake cewa ba a kafa hukumar INEC don tashin hankali ba.
Shehu ya ce a tsare-tsaren hukumar ta tanadi ka’idoji akan yanda ya kamata hukumar ta magance tashe-tashen hankula.
KU KARANTA KUMA: Yanzu Yanzu: Kotu ta soke karar da ke neman a dakatar da hada sakamakon Bauchi
A halin da ake ciki, Legit.ng ta rahoto a baya cewa wata kungiya mai zaman kan-ta mai suna Civil Society Legislative Advocacy Centre (CISLAC), ta nuna rashin jin dadin ta game da yadda aka gudanar da zaben cike-gibi a jihar Kano cike da rikicin 'Yan daba.
2 hours ago 1783 views
Yanzu Yanzu: Kotu ta soke karar da ke neman a dakatar da hada sakamakon Bauchi